**Príloha č. 1 k VZN č. 1/2013**

**k Všeobecne záväznému nariadeniu č. 1/2013 o určení výšky dotácie na mzdy a prevádzku škôl a školských zariadení zriadených na území mesta Vrútky.**

**Výpočet dotácie**

 Mesto Vrútky určuje pre rok 2014 ročnú výšku dotácie na mzdy a prevádzku, pre školy a školské zariadenia v zriaďovateľskej pôsobnosti Mesta Vrútky:

|  |  |  |  |  |
| --- | --- | --- | --- | --- |
|  | **Pre** | **Koeficient** | **Hodnota koeficientu[[1]](#footnote-1)****V €** | **Rozpočet na** **1 dieťa( žiaka)****/ rok v €**(zaokrúhlené na celé €) |
| 1 | Žiakov Základnej umeleckej školy Frica Kafendu[[2]](#footnote-2) v individuálnej forme vyučovania | 11,4 | 52,7 | **601** |
| 2 | Žiakov Základnej umeleckej školy Frica Kafendu2 v skupinovej forme vyučovania | 7,0 | 52,7 | **369** |
| 3 | Deti materskej školy 2 | 27,3 | 65,87 | **1798** |
| 4 | Žiakov v školskom klube detí[[3]](#footnote-3) | 1,6 | 65,59 | **105** |
| 5 | Potencionálnych stravníkov v školskej jedálni pri ZŠ Hany Zelinovej3 | 1,8 | 83,69 | **151** |
| 6 | Potencionálnych stravníkov v školskej jedálni na Ulici M.R.Štefánika 3 | 1,8 | 68,95 | **124** |
| 7 | Na záujmové vzdelávanie detí v CVČ[[4]](#footnote-4) | 1,1 | 110,97 | **122** |

###### Dôvodová správa

**k návrhu na zmenu Prílohy číslo 1 k Všeobecne záväznému nariadeniu č. 1/2013 o určení výšky dotácie na mzdy a prevádzku škôl a školských zariadení zriadených na území mesta Vrútky.**

 Všeobecne záväzné nariadenie mesta vyplýva zo zákona č. 179/2009 Z.z., ktorým sa mení a dopĺňa zákon č. 597/2003 Z.z. o financovaní základných škôl, stredných škôl a školských zariadení v znení neskorších predpisov a o zmene a doplnení zákona č. 596/2003 Z.z. o štátnej správe v školstve a školskej samospráve a o zmene a doplnení niektorých predpisov.

 Príloha č. 1 VZN č. 1/2013o určení výšky dotácie na mzdy a prevádzku škôl a školských zariadení zriadených na území mesta Vrútky určuje výpočet ročnej výšky dotácie na mzdy a prevádzku škôl a školských zariadení v zriaďovateľskej pôsobnosti Mesta Vrútky. Spracovaná je na základe schváleného rozpočtu na rok 2014, uznesením MsZ Vrútky č. 183/2013, zo dňa 12. 12. 2013. Hodnota koeficientov je pri niektorých kategóriách nižšia oproti minulému roku z dôvodu prerozdelenia rozpočtu na základe potrieb a skutočného čerpania v roku 2013 a finančných možností rozpočtu Mesta Vrútky na rok 2014.

Správu predkladá: Ing. Janka Rišianová, vedúca odboru služieb

 Mgr. Emília Šútovcová, vedúca oddelenia školstva

**Návrh na uznesenie**

**Mestské zastupiteľstvo Vrútky schvaľuje:**

**Prílohu č. 1 k VZN č. 1/2013** o určení výšky dotácie na mzdy a prevádzku škôl a školských zariadení zriadených na území mesta Vrútky na rok 2014.

**Mestské zastupiteľstvo Vrútky ruší:**

**Prílohu č. 1 k VZN č. 1/2013** o určení výšky dotácie na mzdy a prevádzku škôl a školských zariadení zriadených na území mesta Vrútky na rok 2013.

.

1. podľa predbežného odhadu príjmov a schváleného rozpočtu pre rok 2014 [↑](#footnote-ref-1)
2. počet žiakov k 15. septembru predchádzajúceho kalendárneho roka, ktorý škola a školské zariadenie vykázali v štatistickom výkaze Škol (MŠ SR) 40-01 [↑](#footnote-ref-2)
3. každý žiak základnej školy [↑](#footnote-ref-3)
4. počet detí od 5 rokov veku do dovŕšenia 15 rokov veku s trvalým pobytom na území mesta, podľa stavu k 1. januáru kalendárneho roka, v ktorom sa zisťovanie uskutočňuje [↑](#footnote-ref-4)